Anne Hafstad

Anne Hafstad (født 14. januar 1958 i Oslo)Fødselsdato og sted er fra Akersgatas dr. philos  i bladet Forskning, mai 2001. er en norsk sykepleier, forsker, journalist og helsebyråkrat fra Kråkerøy ved Fredrikstad.Wenche Marie Jacobsen, Superjournalister i Fredrikstad Blad den 6. mai 2006.

Etter examen artium i 1977 fra hjembyen Fredrikstad studerte hun til sykepleier 1981 og jobbet ved Ullevål sykehus frem til 1985, en av de første som spesialiserte seg som kreftsykepleier (onkologi).Kreftsykepleie: Gunstig med spesialutdanning i Aftenposten den 6. september 1983 og Kreftpasienter får nytt omsorgstilbud i Aftenposten den 14. februar 1985. Så var hun spesialsykepleier ved Kreftforeningen 1985–87 og produktsjef i smertebehandling for Hydro Pharma på Elverum 1987–91.

Som stipendiat ved Kreftregisteret 1991–96 ledet hun «Prosjekt 14-15» i samarbeid med  Norske Kvinners Sanitetsforening og var en del på NRK, blant annet i programmet «Toppen en time» med Toppen Bech.Lasse Gimnes, Anita og Nisse sprakk så det suste! i VG den 1. mars 1995.

Hun mottok i 1997 en doktorgrad ved Institutt for Samfunnsmedisin ved Universitetet i Oslo. Den viste at provoserende kampanjer mot røyking kan virke på ungdom.Doktorgraden i Aftenposten den 4. februar 1997.

Etter en tid som forsker ved Statens institutt for folkehelse jobbet hun fra 1998 tolv år som helsejournalist i Aftenposten. Hun vant SKUP-prisen i 2000 for å avdekke feilmedisinering med Dexamin av hyperaktive barn.Elsebeth Frey, Anne Hafstad fikk SKUP-Prisen fra Journalisten.no den 24. mars 2001.

Hennes andre SKUP kom i 2005 sammen med kollegaene Siri Gedde-Dahl og Alf Endre Magnussen, for avsløringene rundt Vannverkssaken. I 2010 ble dette kåret til "tidenes SKUP" gjennom den 20 år lange historien til Stiftelsen for en Kritisk og Undersøkende Presse.

Hun mottok Karl Evangs pris i 2009 for sitt omfattende arbeid som helsejournalist,Evang-prisen til Anne Hafstad fra Dagens Medisin den 20. oktober 2009.  som i 2010 kulminerte med bokutgivelse. Fra 2010 er hun avdelingsdirektør i Helsedirektoratet.Anne Hafstad (52) slutter i Aftenposten fra Journalisten.no den 16. april 2010. 
 Bibliografi  
 Siri Gedde-Dahl, Anne Hafstad, Alf Endre Magnussen Korrupsjon i Norge,  Kagge Forlag 2008 ISBN 9788248908173
 Referanser 



Kategori:Norske journalister
Kategori:Norske sykepleiere
Kategori:Alumni fra Universitetet i Oslo
Kategori:Norske kreftforskere
Kategori:Vinnere av SKUP-prisen
Kategori:Personer fra Fredrikstad kommune
Kategori:Journalister i Aftenposten
Kategori:Fødsler i 1958